Per Oskar Andersen (1930–2020)

Per Oskar Andersen (1930–2020) var en norsk lege og hjerneforsker som ble regnet som en pioner innen sitt fagfelt. Han var professor ved fysiologisk institutt ved Universitetet i Oslo.

Andersen ble cand.med. i 1954 og tok en medisinsk doktorgrad 1960. Etter endt turnustjeneste ble han i 1958 ansatt som prosektor ved Anatomisk institutt, Universitetet i Oslo. I 1968 ble han førsteamanuensis og 1972 professor i nevrofysiologi ved fysiologisk institutt, en stilling han hadde til han gikk av med pensjon i 2000.

Han ble internasjonalt kjent for sine fysiologiske undersøkelser av nerveceller i hjernebarken hos pattedyr og de forbindelsene disse cellene har med hverandre. Hans forskning har særlig vært fokusert på nerveforbindelsene i de delene av sentralnervesystemet som er involvert i læring og hukommelse.

Andersen var blant annet veileder for de to nobelprisvinnerne i medisin May-Britt og Edvard Moser.Terje Lømo, Edvard Ingjald Moser, May-Britt Moser, Jon Storm-Mathisen: Per Oskar Andersen - Minneord i Aftenposten 2. mars 2020

I 1991 ble han innvalgt som medlem av den svenske Kungliga Vetenskapsakademien. I 1994 ble han valgt inn som Foreign Associate i National Academy of Sciences i USA og i 2002 ble han tatt opp som medlem av The Royal Society i London.Forskningsrådet  Han var også medlem av Det Norske Videnskaps-Akademi og Det Kongelige Norske Videnskabers Selskab.

I 1997 ble han utnevnt til kommandør av St. Olavs Orden for sin innsats for medisinsk forskning.Forskningsrådet 

 Referanser 
 Kungl. vetenskapsakademien, Matrikel 1998/1999, ISSN 0302-6558, sid. 38.

 Eksterne lenker 
  tv.nrk.no Din fantastiske hjerne TV-serie med fire episoder fra 1980 med Per Andersen i samtale med Per Øyvind Heradstveit.

Kategori:Personer fra Oslo
Kategori:Norske medisinprofessorer
Kategori:Norske nevrovitenskapsforskere
Kategori:Kommandører av St. Olavs Orden
Kategori:Medlemmer av Royal Society
Kategori:Medlemmer av Det Norske Videnskaps-Akademi
Kategori:Medlemmer av Kungliga Vetenskapsakademien
Kategori:Medlemmer av Academia Europaea